
K O R R A L D U S
Narva									__.__.2016.a nr ____-k

Riigihanke „Narva linna avalike mänguväljakute tehniline hooldus 2016” 
(viitenumber 170953) avatud hankemenetluse tulemuste alusel võitja kinnitamine
1. Asjaolud ja menetluse käik
Narva Linnavalitsuse 10.02.2016. a korraldusega nr 177-k kinnitati riigihanke „Narva linna avalike mänguväljakute tehniline hooldus 2016” hankedokumendid ning tehti Narva Linnavalitsuse Arhitektuuri- ja Linnaplaneerimise Ametile ülesandeks viia läbi avatud hankemenetlus. 
11.02.2016.a. avaldati riigihangete registris hanketeade viitenumbriga 170953. 
Pakkumuste esitamise tähtpäevaks oli 01.03.2016.a. Pakkujate kvalifitseerimine, pakkumuste vastavaks tunnistamine ning eduka pakkumuse väljaselgitamine toimus Narva Linnavalitsuse riigihankekomisjoni koosolekutel, mis toimusid 15.03.2016.
Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigihangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.

2. Õiguslikud alused
Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.

3. Otsus
Kinnitada riigihanke „Narva linna avalike mänguväljakute tehniline hooldus 2016” (viitenumber 170953) avatud hankemenetluse tulemuste alusel võitjaks Atix OÜ (11530971), pakkumus kogu maksumusega 78 936,00 eurot (käibemaksuga).

4. Rakendussätted
4.1. Käesolev korraldus jõustub seaduses sätestatud korras.
4.2. [bookmark: _GoBack]Riigihanke eest vastutaval isikul teha käesolev korraldus teatavaks pakkujatele ja esitada riiklikule riigihangete registrile hanke aruanne.
4.3. Pakkuja võib vaidlustada hankija otsuse riigihangete seaduses sätestatud korras, esitades kümne päeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, kuid mitte pärast hankelepingu sõlmimist, Rahandusministeeriumi juures asuvale riigihangete vaidlustuskomisjonile sellekohase vaidlustuse.

